

ΔΕΛΤΙΟ ΤΥΠΟΥ

**2014 – 2016: ΤΑ ΠΕΠΡΑΓΜΕΝΑ ΤΗΣ ΝΕΑΣ ΔΗΜΟΤΙΚΗΣ ΑΡΧΗΣ ΤΟΥ ΝΙΚΟΥ ΜΠΑΜΠΑΛΟΥ**

**Καθαριότητα**

Στο κομμάτι της καθαριότητας της πόλης, ο δήμαρχος αναφέρθηκε στην επιχείρηση ενίσχυσης του δυναμικού της Υπηρεσίας με:

* την διάθεση πόρων που μέχρι πρότινος έμεναν αδρανείς,
* την αγορά νέων οχημάτων: 1 καδο-πλυντηρίου, 3 νέων απορριμματοφόρου, 1 νέου οχήματος – σκούπα, καθώς και νέων κάδων σκουπιδιών,
* την τοποθέτηση, για πρώτη φορά στην πόλη, υπόγειων κάδων απορριμμάτων και ανακύκλωσης.
* την τοποθέτηση ακόμα 200 νέων κάδων απορριμμάτων στις γειτονιές

**Νοικοκύρεμα των οικονομικών του Δήμου**

Όπως απέδειξε και η παρουσίαση του ισολογισμού για το 2015, ο Δήμος έχει μπει πλέον σε τροχιά οικονομικού νοικοκυρέματος που του επιτρέπει, όχι μόνο να μην συναντά προβλήματα στις συνδιαλλαγές του, αλλά να σχεδιάζει ρεαλιστικά επενδύσεις σε έργα και παρεμβάσεις στην πόλη.

Σημαντικό ρόλο σε αυτή την πορεία έπαιξε η τόνωση των εσόδων του δημοτικού ταμείου και η διεκδίκηση ξεχασμένων πόρων. Ένα εκατ. ευρώ μπήκε στα ταμεία του Δήμου μετά από την επιτυχημένη διεκδίκηση ανταποδοτικών τελών από την ΣΤΑΣΥ και τον ΟΣΕ για την διέλευση των δικτύων τους από περιοχές της πόλης ενώ, πλέον, διεκδικούνται πόροι από την Αττική Οδό.

**Τα μεγάλα έργα προχωρούν, τα ξεχασμένα προβλήματα λύνονται**

Ο δήμαρχος έκανε ειδική αναφορά στα πρόσφατα εγκαίνια του νέου δημοτικού παιδικούς σταθμούς της πόλης στο Άνω Ψαλίδι, ως παράδειγμα του πως η νέα δημοτική αρχή προχώρησε αποφασιστικά τα μεγάλα έργα του Δήμου:

«Από το θέμα της αναμόρφωσης κεντρικής πλατείας, με στόχο να έχει προτεραιότητα ο πεζός και όχι τα οχήματα, κάναμε και εξακολουθούμε να κάνουμε μία σειρά από σημαντικές παρεμβάσεις», τόνισε ο Νίκος Μπάμπαλος και συνέχισε:

«Προχωράμε, παράλληλα, ακόμα περισσότερο για την λύση του μεγαλύτερου προβλήματος του κέντρου, που δεν είναι άλλο από το κυκλοφοριακό, αφού διεκδικήσαμε και πετύχαμε να χρηματοδοτηθεί από την Περιφέρεια Αττικής η μελέτη που θα ξεκλειδώσει την υπογειοποίηση της Μελίνας Μερκούρη, ώστε να διώξουμε την διαμπερή κυκλοφορία από τους δρόμους των γειτονιών και κυρίως, την οδό Πολυτεχνείου.

Και με την Λεωφόρο Ηρακλείου, όμως, είμαστε σε καλό δρόμο. Ένα έργο παγωμένο που ψάχνει τη λύση του από το 1986, το οποίο, μολονότι, όλοι το θεωρούν αναγκαίο, κανείς δεν τόλμησε έως τώρα να το προχωρήσει. Διεκδικήσαμε και πετύχαμε να ξεκινήσουν οι μελέτες για την ανάπλαση της λεωφόρου, ώστε από τη μια να διαμορφωθεί ένας σύγχρονος, ασφαλής αστικός δρόμος με δίκτυο υποδομής και από την άλλη να μην θιγούν, όσο αυτό είναι εφικτό, οι ιδιωτικές περιουσίες και κατοικίες στοχεύοντας, άλλωστε, στην ανάπτυξη της τοπικής αγοράς σε αυτούς τους δύσκολους καιρούς.

Για τα δύο μεγάλα αυτά έργα θέλω να ευχαριστήσω προσωπικά, τόσο την περιφερειάρχη Αττικής, Ρένα Δούρου, όσο και τον αντιπεριφερειάρχη Βόρειου Τομέα Αθηνών, Γιώργο Καραμέρο, οι οποίοι κατανόησαν τις ανάγκες της πόλης μας και στάθηκαν συμπαραστάτες στην προσπάθεια που κάνουμε».

**Δήμος συμπαραστάτης του δημότη**

Καίριες όμως είναι οι ενέργειες και οι πρωτοβουλίες που έγιναν σε αυτά τα δύο χρόνια στο κομμάτι της εξυπηρέτησης και της στήριξης των Ηρακλειωτών. Από τη λειτουργία του Γραφείου Εξυπηρέτησης του Δημότη για την άμεση επίλυση των προβλημάτων της καθημερινότητας, έως το πρόγραμμα συμβουλευτικής για την προστασία από τους πλειστηριασμούς πρώτης κατοικίας, ο Δήμος είναι δίπλα στον πολίτη.

**Ελάφρυνση του οικογενειακού προϋπολογισμού**

«Έχουμε πλήρη συναίσθηση των δυσκολιών που βιώνουμε όλοι μας. Γι’ αυτό, όσο μπορούμε, αναπτύσσουμε δράσεις και πρωτοβουλίες που προσπαθούν να ελαφρύνουν τα βάρη του οικογενειακού προϋπολογισμού», υπογράμμισε ο δήμαρχος, αναφέροντας ενδεικτικά:

* Μειώσαμε τα τροφεία στους βρεφονηπιακούς σταθμούς του Δήμου και διευρύναμε τον αριθμό των συμπολιτών μας που δικαιούνται πλήρη απαλλαγή
* Μειώσαμε τα δημοτικά τέλη σε οικονομικά αδύναμες ομάδες πληθυσμού
* Μειώσαμε τα τέλη των φροντιστηρίων μέσης εκπαίδευσης και ξένων γλωσσών για να μετακυλήσει η ελάφρυνση στον οικογενειακό προϋπολογισμό
* Μειώσαμε την συνδρομή έως και 50% στα αθλητικά προγράμματα του Δήμου.
* Στηρίζουμε τους Ηρακλειώτες φοιτητές που σπουδάζουν στην επαρχία.
* Εκδίδουμε δωρεάν πιστοποιητικά υγείας για την συμπλήρωση του Ατομικού Δελτίου Υγείας των Ηρακλειωτών Μαθητών.
* Φέραμε στην πόλη αγορά παραγωγών πραγματικά χωρίς μεσάζοντες.
* Σε συνεργασία με την Μητρόπολη υλοποιούμε για δεύτερη συνεχή χρονιά πρόγραμμα Κοινωνικού Φροντιστηρίου.
* Παρέχουμε για πρώτη φορά δωρεάν τα ξενόγλωσσα βιβλία στους μαθητές της Α’ Λυκείου.

**Τεχνικές παρεμβάσεις για μια λειτουργική πόλη**

Μεγάλη η λίστα του δημάρχου στην απαρίθμηση των αξιοσημείωτων τεχνικών παρεμβάσεων που η νέα δημοτική αρχή εκτέλεσε με στόχο την βελτίωση της ποιότητας ζωής των Ηρακλειωτών: στις γειτονίες, στα σχολεία, στα δημοτικά κτίρια που χρησιμοποιούν οι δημότες, για τους ελεύθερους χώρους.

Έτσι, όπως ανέλυσε ο Νίκος Μπάμπαλος:

* Επιδιορθώθηκε – επεκτάθηκε το δίκτυο πεζοδρομίων, με παρεμβάσεις, κυρίως, γύρω από τα σχολεία της πόλης καθώς και σε στρατηγικά σημεία: Καναπίτσα, Παλαιό Ηράκλειο, κέντρο.
* Ασφαλτοστρώθηκαν οι προβληματικοί δρόμοι: κέντρο, Παλαιό Ηράκλειο, Ηπειρώτικα, ενώ οι παρεμβάσεις συνεχίζονται άμεσα με την εκτέλεση νέας εργολαβίας ύψους 1 εκατ. ευρώ και την άμεση έγκριση ακόμα 1,2 εκατ. ευρώ για αντίστοιχα νέα έργα σε επόμενο δημοτικό συμβούλιο.
* Διανοίχθηκαν νέοι δρόμοι που θα έπρεπε να είχαν διαμορφωθεί χρόνια πριν, για να υπάρχει πρόσβαση σε όλη την πόλη.
* Αντικαταστάθηκε μέρος του δημοτικού φωτισμού με συστήματα LED.
* Ολοκληρώθηκε η απόκτηση του ελεύθερου χώρου στην συμβολή των οδών οδούς Ιεράπετρας, Σφακίων, Βάρναλη και Πρασίνου Λόφου και σχεδιάζεται η αξιοποίησή του ως κοινόχρηστος χώρος πρασίνου. Παράλληλα, προχωρά άμεσα η αγορά έκτασης 800, περίπου, τετραγωνικών μέτρων στο Κάτω Ψαλίδι για να γίνει πλατεία και παιδική χαρά, μια υπόθεση που εκκρεμεί πάνω από 15 χρόνια.
* Πιστοποιήθηκαν ήδη 9 παιδικές χαρές. Σύντομα έπονται και οι υπόλοιπες
* Εξασφαλίστηκε η χρηματοδότηση από την Περιφέρεια Αττικής ενός ακόμα παιδικού σταθμού στο Παλαιό Ηράκλειο (λεωφόρο Πλαπούτα).
* Άνοιξαν οι αυλές των σχολείων την περίοδο των καλοκαιρινών διακοπών για να μπορούν να έχουν επιπλέον χώρους για παιχνίδι τα παιδιά.
* Επετεύχθη η απαλλοτρίωση από πλευράς ΟΣΚ του χώρου για να ανεγερθεί το νέο, 8ο Δημοτικό Σχολείο της πόλης.
* Ξεκινά η παρέμβαση για την κατασκευή δρόμων ήπιας κυκλοφορίας γύρω από τα νηπιαγωγεία και τα δημοτικά σχολεία της πόλης.
* Ανακαινίστηκαν και μονώθηκαν οι παλαιοί βρεφονηπιακοί σταθμοί του Δήμου.
* Αντίστοιχα, 100.000 ευρώ προορίζονται για την μόνωση και όσων σχολείων της πόλης δεν εντάχθηκαν στο πρόγραμμα Εξοικονομώ.
* Ανακαινίστηκαν οι αθλητικοί χώροι του Δήμου (γήπεδο Πρ. Λόφου, Κλειστό Ζεφύρου, γήπεδο τένις), εξασφαλίζοντας με αυτόν τον τρόπο την αδειοδότησή της χρήσης τους.
* Ανακαινίστηκαν τα πολιτιστικά σημεία: Πολύκεντρο, Πικαντίλι, Νοσταλγία, όπως και το δημοτικό ραδιόφωνο Επικοινωνία 94Fm.

**Πολιτισμός – Αθλητισμός**

Με έμφαση στο τοπικό στοιχείο και τη λαϊκή συμμετοχή, τα προγράμματα Πολιτισμού και Αθλητισμού τονώθηκαν. Συγκεκριμένα:

* Τα ιστορικά «Ηράκλεια» επανήλθαν στην θέση του κεντρικού πολιτιστικού φεστιβάλ της πόλης
* Ποιοτικές εκδηλώσεις, δωρεάν για όλους τους Ηρακλειώτες, με άρωμα παράδοσης αλλά και νέας γενιάς.
* Δόθηκε βήμα στους τοπικούς συλλόγους, στα παιδιά (φεστιβάλ μαθητικού θεάτρου, νεανικών και παιδικών χορωδιών), στην Τρίτη ηλικία (εκδηλώσεις ΚΑΠΗ).
* Άνθρωποι των γραμμάτων, των επιστημών και των τεχνών φιλοξενήθηκαν σε ειδικές, θεματικές εκδηλώσεις.
* Γιγαντώθηκε η Γυμναστράδα: για πρώτη φορά μια εκ των τριών ημερών φιλοξενήθηκε στο ΟΑΚΑ, με την συνδιοργάνωση της Εθνικής Ολυμπιακής Επιτροπής.